open-index/open-wikipedia-markdown huggingface dataset:
கருவால் வாத்து

**கருவால் வாத்து** () (*Gadwall*) இது ஒரு வாத்து இனத்தைச் சார்ந்த பறவையாகும். இதன் குடும்பப்பெயர் அனாடிசு (Anatidae) என அறியப்படுகிறது.

## பொது குறிப்பு
1758 ஆம்  ஆண்டு சுவீடன் நாட்டைச் சார்ந்த விலங்கியலாளர் கரோலஸ் லின்னேயஸ் என்பவரின் தேடலில் இப்பெயர் இந்தப் பறவைக்குச் சூட்டியுள்ளார். சொற்பிறப்பியல் கணக்குப்படி இப்பெயர் 1666 ஆம் ஆண்டே பயன்படுத்தப்பட்டு வந்துள்ளது குறிப்பிடத்தக்கது. ஆனால் இந்த இனம் டி. என். ஏ.வின் கணக்குப்படி பேக்டட் வாத்துவின் (Falcated duck) சகோதர இனம் ஆகும். இதே போல் வேகன் (Wigeon) என்ற வாத்து வகையும் இதே போன்ற பண்புகளைக் கொண்டுள்ளது.

## விளக்கம்
இப்பறவை 46 முதல் 56 செமீ வரை நீள உடல் அமைப்பைப் பெற்றுள்ளது. அதேபோல் சிறகுகள் விரிந்த நிலையில் 78 முதல் 90 செமீ அகலம் கொண்டதாக உள்ளது. இதில் ஆண் இனம் பெண் இனத்தைவிட கொஞ்சம் பெரியதாக காணப்படுகிறது. ஆண் 990 கிராம் எடையும் பெண் இனம் 850 கிராம் எடையும் கொண்டதாக உள்ளது. பிறந்த குட்டிப்பறவை கருப்பு கலந்த செம்மை நிறத்தில் காணப்படுகிறது. இதன் சிறகுகளுக்கிடையில் வெள்ளைக் கோடுகள் கொண்டு உள்ளது.
பெண் வாத்து காட்டு வாட்தைப் போல் வெளிற் சிகப்பு நிறத்தில் காணப்படுகிறது. இரண்டு இனங்களும் ஆண்டுதோறும் சிறகுகளை உதிர்க்கும் தன்மை கொண்டு உள்ளது. இவை இனவிருத்திக் காலம் தவிர்த்து மற்ற காலங்களில் அமைதியாக வாழுகிறது. பெண் இனத்தைக் கவர ஆண் மெல்லிய ஓசை எழுப்புகிறது.

## பரவல்

Gadwall Nest.jpg|இறகுகளுக்கு மேல் முட்டைகள்
Anas strepera MWNH 1983.JPG|முட்டைக்குவியல் செர்மனி அருங்காட்சியகத்தில்
Gadwall, juvenile, Quetico.jpg|கனடாவின் ஒன்ராறியோ மாகாணத்தில் காணப்படும் வாத்து.
Gadwall (Anas strepera) female and male.jpg|ஆண் மற்றும் பெண் வாத்து. லண்டன் அருகில் அமைந்துள்ள நீர்த்தடம்.

பொதுவாக உலகில் பல இடங்களில் இப்பறவையைக் காணமுடிகிறது. ஆனாலும் இப்பறவை ஒரு இந்திய நாட்டில் தமிழக ஏரிகளில் காணப்படும் பறவையாகும். மேலும் உலகில் ஐரோப்பாவின் மேற்குப் பகுதி, ஆசியா, மத்திய வட அமெரிக்கா, சான்ட் லூயிஸ் ஆறு, பெரிய ஏரி, ஆல்பர்ட்டா, சஸ்காச்சுவான், டகொடாசு, தெற்கு கன்சாஸ், மெற்கு கலிபோர்னியா, கனடாவின் பசிபிக் கடற்கரைப் பகுதி, அலாஸ்காவின் தெற்குக் கடற்கரைப்பகுதி போன்ற இடங்களிலும் காணப்படுகிறது. மேலும் கிழக்கு, மற்றும் வட அமெரிக்காவின் காற்கரைப்பகுதியிலும் வாழுகிறது. மழைக்காலங்களில் இனவிருத்திக்காக அலாஸ்காவின் கடற்கரைப்பகுதிக்குச் பறந்து செல்கிறது. இனப்பெருக்கக் காலங்களில் மட்டுமே கூட்டம் கூட்டமாகக் காணப்படுகிறது.

## பழக்கம்
இப்பறவை பொதுவாக கடற்கரைக்கு பக்கத்தில் அமைந்துள்ள சமவெளிப் பகுதியில் சிறிய தாவரங்களுக்கு அருகில் கூடு கட்டி முட்டையிடுகிறது. நீர் நிலைகளுக்கு சமீப தூரத்திலேயே பள்ளம் தோண்டி அதில் கூடு கட்டுகிறது. இதன் முக்கிய உணவு நீருக்கு அடியில் காணப்படும் தாவரங்கள் ஆகும். இதனை தன் தலையை கவிழ்ந்து நீருக்கு அடியில் பார்த்து உட்கொள்ளும் தன்மைகொண்டது.  
## மேற்கோள்கள்

## மேலும் பார்க்க

* 
* RSPB Birds by Name Gadwall Page
* Gadwall Species Account – Cornell Lab of Ornithology
* Gadwall - ''Anas strepera'' - USGS Patuxent Bird Identification InfoCenter
* [Gadwal at the Massachusetts Breeding Bird Atlas](http://www.massaudubon.org/our-conservation-work/wildlife-research-conservation/statewide-bird-monitoring/breeding-bird-atlases/bba2/find-a-bird/(id)/136)
* 
* 
* Feathers of Gadwall (Anas strepera) 

பகுப்பு:தமிழ்நாட்டுப் பறவைகள்
பகுப்பு:வாத்துகள்
பகுப்பு:தமிழ்நாட்டில் காணப்படும் பறவைகள்
தெருவோரக் குழந்தை

**தெருக் குழந்தை** அல்லது **தெருவோரக் குழந்தை** (*street children*) என்பவர், தங்குவதற்கு வீடின்றி நகர அல்லது கிராமத்து தெருக்களில் வாழும் குழந்தையைக் குறிக்கும். யூனிசெப்பின் வரையறைப்படி, பெரியவர்களின் கண்காணிப்பும் பாதுகாப்புமின்றி தெருவில் வாழும் அல்லது தெருவையே வாழ்வாதாரமாகக் கொண்ட 18 வயதுக்குட்பட்ட சிறுவர், சிறுமியர் தெருவோரக் குழந்தைகள் ஆவர்.

வளர்ந்த நாடுகளில் தெருவோரக் குழந்தைகளில் சிலர் வீட்டைவிட்டு வெளியேறும் கட்டாயத்துக்கு ஆளானவர்களாக உள்ளனர். பெரும்பாலும் இவர்கள் ஒற்றைப் பெற்றோர் குடும்பத்தைச் சேர்ந்தவர்களாவர். தெருவோரக் குழந்தைகள் நிந்தனை, புறக்கணிப்பு, சுரண்டல் மற்றும் சிலசமயங்களில் கொலைக்கும் உள்ளாகின்றனர். மேற்கத்திய நாடுகளில் இவ்வகைக் குழந்தைகள் குற்றவாளிகளாக அல்லது பிச்சைக்காரர்களாகக் கருதப்படுவதைக் காட்டிலும் வீடற்ற குழந்தைகளாகவே கருதப்படுகின்றனர்.

## மேற்கோள்கள்

## இவற்றையும் காண்க
*இந்தியாவில் தெருவோரக் குழந்தைகள்

பகுப்பு:தெருக் குழந்தைகள்
பகுப்பு:குழந்தைப் பருவம்
காசி மொழி

**காசி மொழி** (Khasi language) இந்தியாவின் மேகாலயா மாநில அலுவல் மொழிகளில் ஒன்றாகும். இம்மொழி ஆசுத்ரோ-ஆசிய மொழிகள் குடும்பத்தைச் சேர்ந்தது. இம்மொழியில் இந்தோ-ஆரிய மொழிகளிலான வங்காள மொழி மற்றும் இந்தி மொழிகளின் பல சொற்கள் கலந்து பேசப்படுகிறது..

## பேசப்படும் பகுதிகள்
காசி மொழி இந்தியாவின் மேகாலயா மாநிலத்தின்  *காசி*  எனும் பழங்குடி இன மக்களால் பேசப்படுகிறது. மேலும் அசாம் மாநிலத்தின் கிழக்கு மாவட்டங்களிலும், வங்காளதேசத்தின் வடகிழக்குப் பகுதிகளிலும் பேசப்படுகிறது. எழுத்து வடிவம் கொண்ட இம்மொழி  1.6 மில்லியன் மக்களால் பேசப்படுகிறது.  

யுனேஸ்கோ நிறுவனம்  அழிந்து வரும் மொழிகளில் ஒன்றாக காசி மொழியை 2012-ஆம் ஆண்டில் அறிவித்துள்ளது.

## மேற்கோள்கள்


பகுப்பு:இந்திய மொழிகள்
பகுப்பு:மேகாலயா
1-பியூட்டைன்

**1-பியூட்டைன்** *(1-Butyne)* என்பது C4H6 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இச்சேர்மம் எத்தில் அசிட்டிலீன், பியூட்-1-ஐன், எத்திலெத்திலீன் மற்றும் ஐ.நா.எண் 2452 என்ற பெயர்களாலும் அறியப்படுகிறது. அதிக வினைத்திறனும் எளிதில் தீப்பிடிக்கக்கூடியதுமான இச்சேர்மத்தின் சிஏஎசு எண் 107-00-6 ஆகும். நிறமற்று காணப்படும் இச்சேர்மத்தை கரிமவேதியியல் சேர்மங்கள் தயாரிக்கும் தொகுப்பு வினைகளில் பயன்படுத்துகின்றனர்

## மேற்கோள்கள்

## புற இணைப்புகள்
* NIST Chemistry WebBook page for 1-butyne

பகுப்பு:நீரகக்கரிமங்கள்
பகுப்பு:ஆல்க்கைன்கள்
தனகல்லு

**தனகல்லு** *(Tanakal)* என்பது இந்தியாவின் ஆந்திரப் பிரதேச மாநிலத்திலுள்ள அனந்தபூர் மாவட்டத்தில் இருக்கும் தனகல்லு மண்டலத்தில் உள்ள ஒரு கிராமம் ஆகும்.

## புவியியல் அமைப்பு

13.92° வடக்கு 78.18° கிழக்கு என்ற அடையாள ஆள்கூறுகளில் தனகல்லு கிராமம் பரவியுள்ளது.

## மேற்கோள்கள்

பகுப்பு:ஆந்திரப் பிரதேசம் மாநிலத்திலுள்ள ஊர்களும் நகரங்களும்
பகுப்பு:அனந்தபூர் மாவட்டம்
நல்லமடா

**நல்லமடா** *(Nallamada)* என்பது இந்தியாவின் ஆந்திரப் பிரதேச மாநிலத்திலுள்ள அனந்தபூர் மாவட்டத்தில் இருக்கும் ஒரு மண்டலம் ஆகும். புட்டபர்த்தி சட்டப்பேரவைத் தொகுதியில் நல்லமடா இருக்கிறது. சிறீ.சத்யசாய் பாபா வின் பிறந்த ஊரான புட்டபர்த்தி நல்லமடா மண்டலத்தில் இருந்து 15 கிலோமீட்டர் தொலைவில் அமைந்துள்ளது.

## புவியியல் அமைப்பு

14°12’59’’ வடக்கு 77°59’40’’ கிழக்கு என்ற அடையாள ஆள்கூறுகளில் நல்லமடா பரவியுள்ளது. 

## மேற்கோள்கள்

பகுப்பு:ஆந்திரப் பிரதேசம் மாநிலத்திலுள்ள ஊர்களும் நகரங்களும்
பகுப்பு:அனந்தபூர் மாவட்டம்
சி/2007 கே5 (லவ்யாய்)

**சி/2007 கே5 (லவ்யாய்)** *(C/2007 K5 (Lovejoy))*  என்பது 2007 ஆம் ஆண்டு மே மாதம் 26 ஆம் நாள் கண்டுபிடிக்கப்பட்ட ஒரு காலமுறை வால்நட்சத்திரம் ஆகும். இவ்வால் நட்சத்திரத்தை தன்னார்வ வானிலயாளர் தெர்ரி லவ்யாய் கண்டறிந்தார்.

## மேற்கோள்கள்

## புற இணைப்புகள்
*C/2007 K5 at the JPL Small-Body Database Browser
*C/2007 K5 at the Minor Planet Center
*  Lovejoy's account of the comet's discovery.

பகுப்பு:வால்வெள்ளிகள்
பகுப்பு:காலமுறை வால்வெள்ளிகள்
அலங்கம்

**அலங்கம்** என்பது கோட்டை மதிலில் அமைந்துள்ள ஒரு பாதுகாப்பு அமைப்பாகும். இதை **கிளிகூண்டு அலங்கம்** என்றும் கூறுவர் காரணம் இது பார்க்க கிளிகூண்டு போல காணப்படும். இதற்குள் ஒரு ஆள் நிற்கும் அளவிற்கு கிளி கூண்டு வடிவில் இருப்பதால் இப்பெயர் பெற்றது. உள்ளே இருப்பவருக்கு வெளியே உள்ளவர்கள் தெரியக்கூடியவகையிலும் சிறு துளைகள் கொண்டு இருக்கும் போர்க் காலங்களில் இதன்மூலம் துப்பாக்கி, ஈட்டி, வில்லம்பு கொண்டு வெளியே உள்ளவர்களை தாக்க வசதியாக இருக்கும். வெளியில் இருப்பவர்களுக்கு உள்ளே இருப்பவர்களைக் காண இயலாது என்ன செய்கிறார்கள் என்றும் அறிய இயலாது. இது போன்ற அலங்கங்கள் செஞ்சிக் கோட்டையின் மதில்களில் இன்றும் நல்ல நிலையில் உள்ளன.
## மேற்கோள்கள்

பகுப்பு:கோட்டைகள்
அழகப்பா ராம்மோகன்

**அழகப்பா ராம்மோகன்** (*Alagappa Rammohan*) (5, நவம்பர், 1939 - 12, திசம்பர், 2019) என்பவர்  ஐக்கிய அமெரிக்காவின், இல்லினாய்ஸ் மாகாணத்தில் உள்ள சிகாகோ நகரில் வாழும் ஒரு தமிழர் ஆவார். இவர் பிறந்தது மலேசியாவின் பினாங்கு பூர்வீகம் தமிழகத்தின் உள்ள கானாடுகாத்தான். தமிழைப் பரப்புவதற்காகவும் தமிழ்ப் பிள்ளைகளுக்கு உதவுவதற்காகவும் **உலக தமிழ் வளர்ச்சி அறக்கட்டளை** அமைப்பை உருவாக்கி அதன் இயக்குநராக இருந்தார்.

## திருக்குறள் பணிகள்
அமெரிக்காவில் பொறியாளராக பணியாற்றிய இவர் ஓய்வு பெற்ற பிறகு தமிழ்ப் பணிகள் செய்யத்துவங்கினார். 2000 ஆண்டு **திருக்குறள் பொதுமறை** என்ற பெயரில் திருக்குறள் நூலை 1,824 பக்கங்களுடன் ஒவ்வொரு அதிகாரத்திற்கும் நான்கு பக்கங்களில் படங்களுடன் தமிழிலும் ஆங்கிலத்திலும் விளக்கம் போன்றவற்றுடன் உயர்ந்த தரத்தில் விவிலியம் தாளில் அச்சிட்டு சென்னையில் வெளியிட்டார். இதைத் தவிர, காமத்துப் பால் குறள்களையும் எஸ். பி. பாலசுப்பிரமணியம். - சித்ரா ஆகியோரைக் கொண்டு பாட வைத்து குறுந்தகடுகளாக பதிவு செய்திருக்கிறார். திருக்குறளின் கருத்துகளை 108 மந்திரங்களாக்கி அதையும் பத்து நிமிடம் ஓடக்கூடிய குறுந்தகடு மற்றும் ஒலி நாடாவாக வெளியிட்டிருக்கிறார்.

## தமிழில் ஸ்டீபன் ஹாக்கிங்கின் படைப்பு﻿
அமெரிக்காவில் உள்ள அனென்பெர்க் அறக்கட்டளை இயற்பியல் கணிதத்தை மாணவர்களுக்குப் எளிய நடையில் புதிய கோணத்தில் வடிவமைப்பவர்களுக்கு 6 மில்லியன் டாலர் பரிசு என 1986-ல் அறிவித்தது. இந்தச் சவாலை ஏற்று, இயற்பியல் அறிவியலாளர் ஸ்டீபன் ஹாக்கிங் அரை மணி நேரத்திற்கு ஒரு காட்சி விளக்கம் வீதம் 26 மணி நேரம் ஓடக் கூடிய ‘காலம் ஒரு வரலாற்றுச் சுருக்கம்’ என்ற பாடத் திட்டத்தை ஆங்கிலத்தில் உருவாக்கிக் கொடுத்துப் பரிசு பெற்றார்.
இத்தகைய சிறந்த படைப்பைத் அழகப்பா ராம்மோகன் தமிழ்ப் பிள்ளைகளுக்காக 2000 ஆண்டு ஒரு கோடி ரூபாய் செலவில் தமிழில் மொழியாக்கம் செய்தார். இதுவரை தமிழகம், இலங்கை, மலேசியா, புதுச்சேரியில் 68 பள்ளிகளில் இந்தப் பாடத்திட்டத்தை அறிமுகம் செய்துவிட்டார். தமிழக குழந்தைகளுக்கும் கொண்டுவந்து சேர்க்க முயற்சி செய்துவருகிறார்.

## எழுதிய நூல்கள்
* திருக்குறள் - தமிழ்ப் பண்பாட்டுக் கையேடு 2000
* தொழில் முனைப்பாற்றலும் தமிழர்களும் 2005
* நினைக்கப்பட வேண்டியவர்கள், 2002
## மேற்கோள்கள்

பகுப்பு:சிவகங்கை மாவட்ட மக்கள்
பகுப்பு:பதிப்பாளர்கள்
பகுப்பு:தமிழ் எழுத்தாளர்கள்
பகுப்பு:2019 இறப்புகள்
பகுப்பு:ஐக்கிய அமெரிக்க மக்கள்
பகுப்பு:1939 பிறப்புகள்
பகுப்பு:அறிவியல் தமிழ்
பகுப்பு:பினாங்கு மக்கள்
சி/2007 இ2 (லவ்யாய்)

**சி/2007 இ2 (லவ்யாய்)** *(C/2007 E2 (Lovejoy)* என்பது 2007 ஆம் ஆண்டு மார்ச்சு மாதம் 15 ஆம் நாள் கண்டுபிடிக்கப்பட்ட ஒரு காலமுறையற்ற வால்நட்சத்திரம் ஆகும். 2007 ஆம் ஆண்டு மார்ச்சு 27 அன்று சூரியனுக்கு மிக அருகிலும், இதே ஆண்டு  ஏப்ரல் 25 இல் இவ்வால் நட்சத்திரம் புவிக்கு அருகிலுள்ள எர்குலசு விண்மீன்குழாமுக்கு 0.44 வா.அ அருகிலும் காணப்பட்டது.

கெனான் இ.ஓ.எசு 350டி எனத் தரம் வழங்கப்பட்ட இலக்கமுறை ஒளிப்படக்கருவி மூலமாகத்தான் இக்கண்டுபிடிப்பு நிகழ்த்தப்பட்டது. இவ்வொளிப்படப்பெட்டி மின்சுமை இணை சாதன அளவையியல் ஒளிப்படப்பெட்டியல்ல என்பது குறிப்பிடத்தக்கதாகும்.

## மேற்கோள்கள்

## படக்காட்சியகம்

File:2007-0421 c2007e2 martinez fal vcastro IMG 7344.JPG|சி/2007 இ2 வால்நட்சத்திரம் 21 ஏப்ரல் 2007 அன்று லாகுனா மலை, கலிபோர்னியாவில் இருந்து எடுக்கப்பட்ட படம்.
File:07-0509 lovejoy martinez fal vcastro RAC3019.JPG|லாகுனா மலையிலிருந்து 2007 ஆம் ஆண்டு மே 9 ம் தேதி 2 மணிக்கு ஒரு தெளிவற்ற வால் நட்சத்திரம். உடனிருப்பது மியு திராகோனிசு விண்மீன் ஆகும் (பருமை 4.90)
[தொகு மூல | தொகு]
வரை குதிக்க ^Sporting a vague tail to the 2 o'clock on 9 May 2007 from Mount Laguna. The star is Mu Draconis (mag 4.90)


## புற இணைப்புகள்

*C/2007 E2 at the JPL Small-Body Database Browser
*C/2007 E2  at Cometography.com
*C/2007 E2 moving amongst the stars (video in WMV format) 

பகுப்பு:வால்வெள்ளிகள்
தர்மவரம்

**தர்மவரம்** *(Dharmavaram)* என்பது இந்தியாவின்  ஆந்திரப் பிரதேச மாநிலத்திலுள்ள ஸ்ரீசத்ய சாய் இருக்கும் ஒரு நகரமாகும். கைத்தறி பட்டுச்சேலைகளுக்கு இந்நகரம் மிகவும் புகழ்பெற்ற நகரமாகும். மேலும் இந்நகரம் பஞ்சு, பட்டு நெசவு தொழிலகங்கள் மற்றும் தோல் பொம்மைகள் போன்றனவற்றிற்கும் புகழ்பெற்ற நகரமாக உள்ளது.

## புவியியல் அமைப்பு
14.43° வடக்கு 77.72° கிழக்கு என்ற அடையாள ஆள்கூறுகளில் தர்மவரம் நகரம் பரவியுள்ளது . மேலும் கடல்மட்டத்தில் இருந்து சராசரியாக் 345 மீட்டர்கள் உயரத்தில் இந்நகரம் உள்ளது.

## பெயர்க்காரணம்
தர்மவரம் நகரில் உள்ள தண்ணீர்த்தொட்டியை கிரியசக்தி ஒதியார் என்பவர் கட்டினார். அவருடைய தாயாரின் பெயரான தர்மாம்பாள் என்ற பெயரிலிருந்து இந்நகரத்திற்கான பெயர் சூட்டப்பட்டுள்ளது.

## நிர்வாகம்

### நகராட்சி நிர்வாகம்
1 ஏப்ரல் 1964ல் நிறுவப்பட்ட தர்மாவரம் நகராட்சி, தற்போது சிறப்பு நிலை நகராட்சி தகுதி பெற்றுள்ளது. 
42.5  சதுர கிலோ மீட்டர் பரப்பு கொண்ட தர்மாவரம் நகராட்சி மன்றம் 40 உறுப்பினர்களைக் கொண்டது.

## மக்கள்தொகை பரம்பல்
2011ம் ஆண்டின் மக்கள்தொகை கணக்கெடுப்பின் படி, தர்மாவரம் நகரத்தின் மொத்த மக்கள் தொகை 1,21,874. அதில் ஆண்கள் 62.250 ஆகவும், பெண்கள் 59,624 ஆகவும் உள்ளனர். பாலின விகிதம், ஆயிரம் ஆண்களுக்கு 958 பெண்கள் வீதம் உள்ளனர். எழுத்தறிவு பெற்றவர்கள் 77,564   (71.07 %)  ஆகவுள்ளனர்.

மக்கள்தொகையில் இந்துக்கள் 85.73 % ஆகவும், இசுலாமியர்  13.68 %  ஆகவும், மற்றவர்கள் 0.68% ஆகவுள்ளனர்.

## பொருளாதாரம்
தூய்மையான பட்டுச்சேலைகளுக்கு இந்நகரம் புகழ்பெற்றது. நகரத்தின் பொருளாதாரம் நெசவுத் தொழிலையே சார்ந்துள்ளது. தர்மவரத்தில் மழைபொழிவு குறைவாக இருப்பதால், நிலத்தடி நீரைக் கொண்டு நிலக்கடலை சாகுபடி செய்யப்படுகிறது.

## போக்குவரத்து
ஆந்திரப் பிரதேச மாநில சாலைப் போக்குவரத்து நிறுவனம்  தர்மவரம் பேருந்து நிலையத்தில் இருந்து பேருந்து சேவையை இயக்குகிறது. பெங்களூரு – ஐதராபாத் தொடருந்துப் பாதையில் தர்மாவாரம் சந்திப்பு தொடருந்து நிலையம் பிரதானமாக இருக்கிறது.

## மேற்கோள்கள்

பகுப்பு:ஆந்திரப் பிரதேசம் மாநிலத்திலுள்ள ஊர்களும் நகரங்களும்
பகுப்பு:அனந்தபூர் மாவட்டம்
கரைவணை

**கரைவணை** (*kestrel*) என்பது வல்லூறு பேரினத்தைச் சேர்ந்த சில வேறுபட்ட அங்கத்துவப் பறவைகளின் பெயராகும். கரைவணைகள் கிட்டத்தட்ட  உயரத்தில் பறந்து கொண்டு வேட்டையாடும் நடத்தையால் வேறுபடுத்திப் பார்க்கப்படுகின்றன. இவற்றால் திறந்த வெளியில் உள்ள சிறிய பாலூட்டிகள், ஊர்வன, பெரிய பூச்சிகள் மீது  உயரத்தில் இருந்து வேகமாக இறங்கித் தாக்குதல் நடத்த முடியும். இவை அதிகமான பழுப்பு நிற ஏனைய இறகுகளைக் கொண்டு இருப்பதால் நன்கு அறியப்படுகின்றன.

## உசாத்துணை

## வெளி இணைப்புகள்

பகுப்பு:வல்லூறுகள்
சி/1847 தி1

**சி/1847 தி1** *(C/1847 T1)* என்பது காலமுறையற்ற ஒரு வால்வெள்ளி ஆகும். 1847 ஆம் ஆண்டு அமெரிக்க வானியலாளர் மரியா மிட்செல் இவ்வால் நட்சத்திரத்தைக் கண்டுபிடித்தார். தற்பொழுது இவ்வால் வெள்ளியை செல்வி மிட்செல் வால்வெள்ளி என்று அழைக்கிறார்கள்.

ஐரோப்பாவில், பிரான்செசுகோ டெ விக்கோ முதன் முதலில் இவ்வால் வெள்ளியைக் கண்டறியும் முயற்சியில் ஈடுபட்டார். சி/1847 தி1 வால்வெள்ளியை ரோமில் இருந்து உற்று நோக்கிய இவர், இவ்வால்வெள்ளி முதன்முதலில்  ஐரோப்பாவில் கண்டறியப்பட்டதாகத் தெரிவித்தார்.  ஆனால் இவர் அறிவிப்பதற்கு இரண்டு நாட்கள் முன்பே மரியா மிட்செல் கண்டறிந்து அறிவித்துவிட்ட காரணத்தால் சி/1847 வால்வெள்ளியைக் கண்டுபிடித்த பெருமை இவருக்கு உரியதாயிற்று.

## மேற்கோள்கள்

பகுப்பு:வால்வெள்ளிகள்
பகுப்பு:1847
பாறு

**பாறு** (*Hawk*) என்பது சிறிது முதல் நடுத்தர அளவு வரையான கொன்றுண்ணிப் பறவைகளின் பொதுப் பெயராகும்.

* *அசிப்பிட்ரினே* துணைக்குடும்பம் வாத்துப்பாறு, சிட்டுப்பாறு, கூரிய பாறு உட்பட்ட பிறவற்றைக் கொண்டுள்ளது. இவை பொதுவாக கானகப் பறவையும், நீண்ட வால், உயர் பார்வை, தீடீரென இரை கொள்ளல் ஆகிய பண்புகளைக் கொண்டுள்ளன.
* அமெரிக்காக்கள் பகுதியில், "புட்டே" (*Buteo*) குழுப் பறவைகளும் பாறு என்றே அழைக்கப்படுகின்றன.

## உசாத்துணை

## வெளி இணைப்புகள்

* Hawks and eagles (Accipitridae) information, videos, photos and sounds at the Internet Bird Collection
* 
* 
* 

பகுப்பு:கொன்றுண்ணிப் பறவைகள்
சதுப்புநிலம்

**சதுப்பு நிலம்** (Marsh) அல்லது ஈரைநிலம்   என்பது ஆண்டு முழுவதும் ஈரப்பதத்துடன் கூடிய நிலங்களில் சிறு தாவரங்களும், நீர் வாழ் விலங்குகள் மற்றும் பறவைகளுடன் கூடிய பகுதியாகும்.

சதுப்பு நிலங்கள், உவர்ப்புத் தன்மை கூடிய சதுப்பு நிலங்கள் என்றும் நன்னீர் சதுப்பு நிலங்கள் என இரண்டு வகையாக உள்ளது. சதுப்பு நிலங்களில் வளரம் கூட்டமாக வளரும் சிறு தாவரங்களை  அலையாத்தித் தாவரங்கள் என்பர். அலையாத்தி தாவரங்கள் சுனாமி போன்ற பேரலைகளிடமிருந்து கடற்கரை மக்களையும், கட்டமைப்புகளையும்  பாதுகாக்கும் வல்லமை படைத்தது.

## இந்தியாவில்

இந்தியா - வங்காளதேசம் எல்லைகளுக்கிடையே அமைந்த வங்காள விரிகுடாவில் அமைந்த கங்கையாற்றுப் படுகையில் உள்ள சுந்தரவனக்காடுகள் உலகின் மிகப்பெரிய உவர்ப்புத் தன்மை கொண்ட அலையாத்திக் காடாகும். யுனெஸ்கோவின் உலக பாரம்பரியக் குழுவினால் சுந்தரவனக்காடுகள்,  உலகப் பாரம்பரியக் களமாக அறிவிக்கப்பட்டுள்ளது.

தமிழ்நாட்டில் சிதம்பரத்திற்கு அருகில் உள்ள பிச்சாவரம் என்ற ஊரில் உள்ள அலையாத்திக் காடு உலகிலேயே இரண்டாவது பெரிய கண்டல் காடுகள் ஆகும்.

கோடியக்கரையை அடுத்துள்ள முத்துப்பேட்டை கண்டல்கள், தமிழகத்திலுள்ள கண்டல் ஈரநிலங்களில் மிகப்பெரியவை, மேலும் சென்னையை ஒட்டியுள்ள பள்ளிக்கரணை சதுப்புநிலம் பகுதியும் பல்லுயிர் வளம் நிறைந்த சதுப்பு நிலப்பகுதியாகும்.

அந்தமான் நிக்கோபார் தீவுகளிலும் **சதுப்பு நிலங்கள்** காணப்படுகின்றன. குஜராத்தின் கட்ச் மாவட்டத்தில், சாரி-தந்து சதுப்பு நில காப்புக் காடுகள் என்ற பெயரில்  **சதுப்பு நிலங்கள்** உள்ளது. கேரளா மாநிலத்தில் கண்ணனூர் கடற்கரைப் பகுதிகளில் சதுப்பு நிலங்கள் காணப்படுகிறது.

சுனாமி போன்ற பேரலைகளிலிருந்து கடற்கரைப் பகுதிகளையும், கடற்கரை கட்டுமானங்களையும் காக்கக்கூடிய தன்மை சதுப்பு நில அலையாத்தித் தாவரங்கள் உண்டு.

தற்போது உலகம் முழுவதும் சதுப்பு நிலங்களை அழித்து வேளாண் நிலங்களாகவும், வீட்டடி மனைகளாகவும் மாற்றம் செய்வதால் புவி வெப்பம் கூடி வருகிறது.

## இதனையும் காண்க
* சுந்தரவனக்காடுகள்
* பிச்சாவரம்
* பள்ளிக்கரணை சதுப்புநிலம்
* கழுவெளி சதுப்பு நிலம்

## வேறுபெயர்கள்
**ஈரைநிலம்**   

## படக்காட்சிகள்

File:Grey heron (1).JPG|சதுப்பு நிலப் பறவைகள்
File:Salt marsh.jpg|உப்பு நீர் சதுப்பு நிலம், சபேலோ தீவு,  ஐக்கிய அமெரிக்கா 
File:Cepkeliu marsh.jpg|லிதுவேனியாவின் சதுப்பு நிலம்
File:Northern Leopard Frog (Lithobates pipiens).jpg|சதுப்பு நிலத்திற்கு முட்டையிட வரும் தவளைகள்
File:Snapping turtle 3 md.jpg|சதுப்பு நில ஆமைகள்
File:Marsh in Bangladesh.jpg|சதுப்பு நிலம், வங்காளதேசம் 
Image:Florida freshwater marshes usgov image.jpg|நன்னீர் சதுப்புநிலம், புளோரிடா, ஐக்கிய அமெரிக்கா 
Image:Pt Pelee Marsh Boardwalk.jpg|சதுப்பு நிலம், பிலீ முனை, ஒண்டோரியோ, கனடா


## மேற்கோள்கள்

## வெளி இணைப்புகள்

* Marshes of the Lowcountry (South Carolina) -- Beaufort County Library 

பகுப்பு:புவியியல்
பகுப்பு:காடுகள்
கருங்குருகு

**கருங்குருகு** () (*Black Bittern*) இந்தியாவின் தமிழ்நாடுப் பகுதியைச் சார்ந்த இப்பறவை குறைந்த தூரம் இடம்பெயரும் தன்மை கொண்ட பறவையாகும். இவை பொதுவாக இலங்கை, ஆசியாவைன் வெப்பப்பகுதி, வங்காளதேசம், பாக்கித்தான், சீனா, இந்தோனேசியா, ஆத்திரேலியா போன்ற நாடுகளில் இனபெருக்கம் செய்கிறது.
நீளமான கழுத்தும், நீளமான மஞ்சள் நிற அலகுடன் 58 செமீ நீளத்துடன் காணப்படுகிறது. இவற்றில் ஆண் இனம் உடல் முழுவடும் கருப்பு நிறத்துடம் நீண்ட மஞ்சள் அலகுடம் காணப்படும். பெண் பறவை அடர் பழுப்பு நிற கருப்பு நிறத்துடன் காணப்படுகிறது. இவை அதன் கூடுகளை இலை தளைகளைக் கொண்டு புதர், அல்லது மரத்தின் கிளைகளில் கூடுகட்டுகிறது.

## உணவு
இதன் உணவு வகைகள் நீரில் காணப்படும் பூச்சிகள், மீன்கள் போன்றவையாகும்.

## இனப்பெருக்கம்
இவை வாழிடமான நாணல் படுக்கைகளில் இனப்பெருக்கம் செய்கின்றன. இவை புதர்களில் உள்ள நாணகளிலோ மரங்களிலோ கூடு கட்டுகின்றன. மூன்று முதல் ஐந்து முட்டைகள் வரை இடுகின்றன.

## காப்பு நிலை
### ஆத்திரேலியா
ஆத்திரேலிய சுற்றுச்சூழல் பாதுகாப்பு மற்றும் பல்லுயிர் பாதுகாப்பு சட்டம் 1999-ல் கருங்குருகினை அச்சுறுத்தப்பட்டவையாக பட்டியலிடப்படவில்லை.
#### விக்டோரியா மாநிலம், ஆத்திரேலியா
கருங்குருகானது விக்டோரியாவின் தாவரங்கள் மற்றும் விலங்கினங்கள் உத்தரவாதச் சட்டத்தில் (1988) அச்சுறுத்தப்பட்ட இன்மாகப் பட்டியலிடப்பட்டுள்ளது. இந்தச் சட்டத்தின் கீழ், இந்த சிற்றினத்தின் மீட்பு மற்றும் எதிர்கால மேலாண்மைக்கான செயல் அறிக்கை இன்னும் தயாரிக்கப்படவில்லை.
விக்டோரியாவில் அச்சுறுத்தப்பட்ட முதுகெலும்பு விலங்கினங்களின் 2007 ஆலோசனைப் பட்டியலில், கருங்குருகு பாதிக்கப்படக்கூடியதாக பட்டியலிடப்பட்டுள்ளது.

## படங்கள்

File:Black Bittern (Dupetor flavicollis) in Kinnarsani WS, AP W IMG 6114.jpg|இந்தியாவின் தெலுங்கானா மாநிலத்தில் அமைந்துள்ள பறவைகள் காப்பகத்தில்
File:Black Bittern (Dupetor flavicollis) in Kinnarsani WS, AP W IMG 6111.jpg|இந்தியாவின் தெலுங்கானா மாநிலத்தில் அமைந்துள்ள பறவைகள் காப்பகத்தில் 
File:Black Bittern (Dupetor flavicollis) in Kinnarsani WS, AP W IMG 6108.jpg|இந்தியா]]வின் தெலுங்கானா மாநிலத்தில் அமைந்துள்ள பறவைகள்காப்பகத்தில் 
File:Black Bittern (Dupetor flavicollis) in Kinnarsani WS, AP W2 IMG 6115.jpg|இந்தியாவின் தெலுங்கானா மாநிலத்தில் அமைந்துள்ள பறவைகள் காப்பகத்தில் 
File:Black Bittern I IMG 5080.jpg|இந்தியா, மேற்கு வங்காளம் கல்கத்தா
File:Black Bittern.jpg|இந்தியாவின் மேற்கு வங்காளம், கொல்கத்தாவில்


## மேற்கோள்கள்

* *Birds of India* by Grimmett, Inskipp and Inskipp, 

பகுப்பு:தமிழ்நாட்டுப் பறவைகள்
பகுப்பு:தமிழ்நாட்டில் காணப்படும் பறவைகள்
பகுப்பு:தெற்காசியப் பறவைகள்
செங்குருகு

**செங்குருகு** (*Cinnamon Bittern*-*இக்சோபிரைகசு சின்னமோமேயசு*) தொல்லுலக குருகு வகையைச் சார்ந்த ஒரு சிறிய பறவை ஆகும். சீனா, இந்தியா, இந்தோனேசியா, தென்கிழக்கு ஆசியா உள்ளிட்ட பகுதிகளில் பரவியுள்ளது. பொதுவில் ஓரிடப் பறவையான செங்குருகு, சில பகுதிகளில் சிறிய தொலைவு பறந்து சென்றும் இனப்பெருக்கம் செய்யவல்லது. இதன் இனப்பெருக்கத்திற்கு உகந்த சூழல்பகுதிகள் வெப்பமண்டலம் மற்றும் மிதவெப்பமண்டலம் ஆகியவை ஆகும்.

## தோற்ற அமைப்பு
குட்டையான கழுத்தும் நீண்ட அலகும் கொண்டது; 38 செமீ நீளம், 90 கிராமிலிருந்து 165 கிராம் எடை கொண்டு   மடையானை விட சிறியதாவும் மெல்லியதாகவும் இருக்கும். 
ஆண் பறவை: பெரும்பாலும் செம்மண் நிறமுடையது; மார்பின் மேல் பகுதி கருப்பாக இருக்கும். 
பெண் பறவை: பின் பகுதி புள்ளிகளுடன் மார்புப் பகுதி செம்பழுப்பு கோடுகள் கொண்டது.

## பரம்பலும் வாழிடமும்

இந்த சிற்றினம் ஆசியா முழுவதும் மிகப் பெரிய வரம்பைக் கொண்டுள்ளது. இந்தியாவிலிருந்து இந்தோனேசியா வரை இவை காணப்படுகின்றன. இவை மைக்குரோனீசியா, சீசெல்சு மற்றும் ஆப்கானித்தான் உள்ளிட்டப் பிற இடங்களிலும் உள்ளன. உலகளாவிய இதன் எண்ணிக்கை குறித்த நிச்சயமற்றவை மதிப்பீடுகளின்படி 130,000 முதல் 2,000,000 வரை காணப்படலாம்.

## உணவு
இதன் உணவு வகைகள் நீரில் வாழும் பூச்சி, புழுக்கள் போன்றவையாகும்.

## மேற்கோள்கள்

## மேலும் பார்க்க
* *Birds of India* by Grimmett, Inskipp and Inskipp, 

பகுப்பு:தமிழ்நாட்டுப் பறவைகள்
பகுப்பு:சீனப் பறவைகள்
பகுப்பு:தமிழ்நாட்டில் காணப்படும் பறவைகள்
கரைக் கொக்கு

**கரைக் கொக்கு** (*Reef Heron*) தெற்கு ஆப்பிரிக்கா, ஐரோப்பா, ஆசியாவில் பலபகுதிகளிலிலும் பரவலாகக் காணப்படும் கொக்கு வகையாகும். கடற்கரைக்குப் பக்கத்தில் காணப்படும் இவை கொஞ்சம் சாம்பல் நிறத்தில் உடல் அமைப்பைப் பெற்றுள்ளது. தோற்றத்தில் சில சமயங்களில் சின்னக் கொக்குடன் இக்கொக்குவைக் கொண்டு குழப்பிக்கொள்வார்கள்.

## விளக்கம்
இப்பறவைகள் சாம்பல் நிறத்திலும், வெள்ளை நிறத்திலும் காணப்படுகிறது. இவற்றில் வயது வித்தியாசத்தில் நிறம் மாறத்துவங்குகிறது. இவற்றின் இனப்பெருக்க காலத்தில் கால்களும்,அலகுகளும் சிவந்து காணப்படுகிறது.
## பரவல்
இந்தியாவின் தமிழகப் பகுதியைச் சார்ந்த இந்த பறவை வெப்ப மண்டலப் பகுதிகளான மேற்கு ஆப்பிரிக்கா, செங்கடல், ஈரான் பகுதியில் துவங்கி இந்தியா வரை பரவியுள்ள பாரசீக வளைகுடா பகுதியிலும் காணப்படுகிறது. இலங்கை, லட்சத்தீவு போன்றவற்றிலும் கூடுகட்டி இனப்பெருக்கம் செய்கிறது. ஸ்பெயின் நாட்டிலும் குறைந்த அளவு பரவியுள்ளது. தென்னமரிக்கா, வட அமெரிக்கா, கரிபியன் கடல் பகுதி போன்ற இடங்களிலும் பரவியுள்ளது.
இவற்றின் உணவு வகைகள் பொதுவாக நீரில் வாழும் பூச்சிகள், நண்டுகள், இறால் போன்ற உயிரினங்களை உட்கொள்கிறது. நீர்நிலைகளுக்கு அருகில் பரந்த சமவெளிப்பகுதியில் முட்டையிட்டு இனப்பெருக்கம் செய்கிறது. சூன் மாதம் முதல் ஆகஸ்ட் மாதம் வரை செங்கடல் பகுதில் இனப்பெருக்கம் செய்கிறது. ஆனால் இந்தியாவில் மழைக் காலமான ஏப்ரல் முதல் ஆகஸ்ட் மாதம் வரையிலும், ஆப்பிரிக்கா போன்ற நாடுகளில் ஏப்ரல் முதல் செப்டம்பர் வரையிலு இனப்பெருக்கம் செய்கிறது. இந்த குறிப்பிட்ட காலங்களில் இலங்கையிலும் கூட்டம் கூட்டமாக இனப்பெருக்கம் செய்கிறது.

## மேற்கோள்கள்

## மேலும் பார்க்க

பகுப்பு:தமிழ்நாட்டுப் பறவைகள்
பகுப்பு:ஆப்பிரிக்கப் பறவைகள்
பகுப்பு:பாக்கித்தானியப் பறவைகள்
பகுப்பு:தமிழ்நாட்டில் காணப்படும் பறவைகள்
பகுப்பு:மத்திய கிழக்குப் பறவைகள்
பெரிய கொக்கு

**பெரிய கொக்கு** (*Great Egret*) இப்பறவை வெப்ப வலயம் மற்றும் மிதவெப்பமண்டலம் பகுதிகளில் காணப்படும் கொக்கு வகையைச் சார்ந்த பறவையாகும். 
 பெரும் வெண் கொக்கு என்றும் அழைக்கப்படும் இப்பறவை உலகம் முழுவதிலும் பரவலாகக் காணப்படுகிறது. மேலும் தெற்கு ஐரோப்பா பகுதிகளிலும் காணப்படுகிறது. வடக்கு அமெரிக்காவின் பல பகுதிகளிலும் பரவலாகக் காணப்படுகிறது. ஆனாலும் இவை இந்தியாவின் தமிழ்நாடு மாநிலத்தில் காணப்படும் பறவை இனம் ஆகும். பழைய காலத்திலிருந்தே இந்த கொக்கு இனம் வாழ்ந்தாலும் இதனை கரிபியா பகுதியில் காணப்படும் கொக்குடன் சேர்த்து குழப்பிக்கொள்கிறார்கள்.

## விளக்கம்
இதன் உடல் முழுவதிலுமே வெள்ளை நிறத்தில் தோகையைக் கொண்டு காணப்படுகிறது. இப்பறவை நின்ற நிலையில் 1 மீட்டர் உயரமும், 80 முதல் 104 செமீ நீளமும் கொண்டு, சிறகுகள் விரிந்த நிலையில் 131 முதல் 170 செமீ அகலம் கொண்டு காணப்படுகிறது. இதன் எடை 1,000 கிராம் அளவு கொண்டுள்ளது. நீல நிறக்கொக்கை விட சிறியதாகக் காணப்படுகிறது. இவை பறக்கும்போது தனது கழுத்தை ஓர் விமானம்போல் நீட்டி மெதுவாக வானத்தில் பறந்து செல்லும்.

## படத்தொகுப்பு

Egretta alba MWNH 0917.JPG|கொக்கின் முட்டை
Great Egret Fish.jpg|ஆண் கொக்கு
Great egret (Ardea alba) with green facial skin.jpg|சினைப்பருவத்தின் கொக்கின் தோற்றம்
Ardea alba -chicks and nest -Morro Bay Heron Rookery -8.jpg|குஞ்சுகளுடன் தாய்பறவை
Ardea alba -San Francisco Bay, California, USA -flying-8-1c.jpg|பறந்து செல்லுகிறது


## உணவுப்பழக்கம்
இவை நீர் நிலைகளில் காணப்படும் சிறிய பூச்சிவகைகள், தவளை, மீன், மற்றும் பாலூட்டிகள் போன்றவற்றை உட்கொள்கிறது.

## மேற்கோள்கள்

## வெளி இணைப்புகள்
* Ageing and sexing (PDF) by Javier Blasco-Zumeta & Gerd-Michael Heinze 
* Great White Heron – *[[Southern African Bird Atlas Project|The Atlas of Southern African Birds]]*
* Great White Egret – National Park Neusiedlersee Seewinkel in Austria
* Great Egret – Cornell Lab of Ornithology
* Great egret ''Ardea alba'' – USGS Patuxent Bird Identification InfoCenter
* 
* 
* 
* 

பகுப்பு:தமிழ்நாட்டுப் பறவைகள்
பகுப்பு:கொக்குகள்
பகுப்பு:ஆப்பிரிக்கப் பறவைகள்
பகுப்பு:தமிழ்நாட்டில் காணப்படும் பறவைகள்
பகுப்பு:ஐரோவாசியப் பறவைகள்
பகுப்பு:டொமினிக்கன் குடியரசுப் பறவைகள்
இராயக்கோட்டை தொடருந்து நிலையம்

**இராயக்கோட்டை தொடருந்து நிலையம்** (*Rayakottai railway station*, நிலையக் குறியீடு:*RYC*), இந்தியாவின், தமிழ்நாட்டின், கிருட்டிணகிரி மாவட்டம், இராயக்கோட்டையில் உள்ள ஒரு தொடருந்து நிலையமாகும். இந்த நிலையம் சேலம் - பெங்களூர் இருப்புப் பாதையில், தருமபுரி - ஒசூர் மாநில நெடுஞ்சாலையை ஒட்டி உள்ளது. இது மாவட்ட தலைநகரான கிருட்டிணகிரியில் இருந்து, 30 கி.மீ. தொலைவில் உள்ளது.

இது இந்திய இரயில்வேயால் நிர்வகிக்கப்படும் 7 மண்டலங்களில் ஒன்றான தென்மேற்கு தொடருந்து மண்டலத்தின் அங்கமான பெங்களூர் மண்டலத்தின் கீழ் செயல்படுகிறது.

## மேற்கோள்கள்

பகுப்பு:கிருட்டிணகிரி மாவட்டத்திலுள்ள தொடருந்து நிலையங்கள்
பகுப்பு:பெங்களூர் தொடருந்து கோட்டம்
அக்ரைலோபீனோன்

**அக்ரைலோபீனோன்** *(Acrylophenone)* என்பது C9H8O  என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். அசிட்டோபீனோன், பார்மால்டிகைடு மற்றும் ஓர் [அமீன் ஐதரோகுளோரைடு ஆகியனவற்றைப் பயன்படுத்தி மன்னிச் வினையின் மூலம் அக்ரைலோபீனோன் தயாரிக்கலாம். தனியுறுப்பு அல்லது எதிர்மின்னயனி வழிமுறை  வழியாக இச்சேர்மத்தை பாலி(பீனைல்வினைல் கீட்டோன்) என்ற பலபடியாக மாற்றவியலும். சிலவகை பிசின்கள் தயாரிப்பில் இச்சேர்மத்தை சக ஒற்றைப்படியாக சில சமயங்களில் பயன்படுத்துகின்றனர்.

## மேற்கோள்கள்

பகுப்பு:அரோமாட்டிக் சேர்மங்கள்
பகுப்பு:கீட்டோன்கள்
பகுப்பு:ஒற்றைப்படிகள்
விரால் அடிப்பான்

**விரால் அடிப்பான்** (*osprey*, *Pandion haliaetus*) என்பது ஒரு பகலாடி, மீன் உண்ணும் கொன்றுண்ணிப் பறவை ஆகும். இது ஒரு பெரிய கொன்றுண்ணிப் பறவையும்,  நீளத்திற்கு மேற்பட்டதும், சிறகுக்கு குறுக்காக  அளவும் உள்ளது. மேற்பக்கத்தில் பழுப்பு நிறமும் கீழ்ப்பக்கத்திலும் தலைப்பகுதியில் சாம்பல் நிறமும் காணப்படும்.

விரால் அடிப்பான் பல்வேறு வகையான வாழ்விடங்களையும் தாங்கிக்கொள்கிறது. நீர்நிலைகளுக்கு அருகில் உள்ள இடத்தில் கூடுக் கொண்டு போதுமான உணவைத் தேடுகிறது. இது அண்டார்டிகாவைத் தவிர அனைத்து கண்டங்களிலும் காணப்படுகிறது. இருப்பினும் தென் அமெரிக்காவில் இது இனப்பெருக்கம் செய்யாத  வலசை போகும் பறவையாக மட்டுமே திகழ்கிறது.

இதன் பெயருக்கு ஏற்றபடி விரால் அடிப்பான் உணவில் கிட்டத்தட்ட மீன் மட்டுமே உணவாக உள்ளது. இது தன் இரையை வேட்டையாடுவதில் சிறப்பு உடல் பண்புகளும், தனித்துவமான நடத்தையையும் கொண்டுள்ளது. இதன் தனித்துவமான குணாதிசயங்கள் அதை அதன் சொந்த வகைபாட்டில் பேரினமான பாண்டியன் மற்றும் குடும்பமான பாண்டியோனிடே என வகைப்படுத்துகின்றது.

## உசாத்துணை

## வெளி இணைப்புகள்

*  நீரை கிழித்து இரையை பிடிக்கும் ஆஸ்ப்ரே பறவை (காணொளி)
* 
* 
* 
* UK Osprey Information Royal Society for the Protection of Birds
* 
* Osprey Species text in The Atlas of Southern African Birds
* Osprey – ''Pandion haliaetus'' – USGS Patuxent Bird Identification InfoCenter
* Osprey Info Animal Diversity Web
* Osprey Bird Sound at Florida Museum of Natural History
* USDA Forest Service Osprey data
* Osprey Nest Monitoring Program at OspreyWatch
* Ospreys Rebound, Rely On Help From Humans   Documentary produced by Oregon Field Guide

பகுப்பு:ஆசியப் பறவைகள்
பகுப்பு:ஐரோப்பியப் பறவைகள்
பகுப்பு:கொன்றுண்ணிப் பறவைகள்
பகுப்பு:தமிழ்நாட்டில் காணப்படும் பறவைகள்
பகுப்பு:டொமினிக்கன் குடியரசுப் பறவைகள்
இராசகிரிக் கோட்டை

**இராசகிரிக் கோட்டை** ( *Rajagiri Fort*) செஞ்சிக் கோட்டையில் உள்ள மூன்று மலைக்கோட்டைகளில் ஒன்றாகும். இது கி.பி. 1200 இல் கட்டப்பட்டது. இராஜகிரி என்பதன் பொருள் மன்னன் மலை என்பதாகும். இது  செஞ்சி கடைவீதியில் இருந்து ஒரு கிலோமீட்டர் தொலைவில் உள்ளது. இக்கோட்டை கருங்கற்களால் கட்டப்பட்டது.  இந்தக்  கோட்டை வளாகத்தில்  உடற்பயிற்சிக் கூடம் , அரண்மனை தளம், பார்வையாளர் கூடம், மணிமாடம், களஞ்சியம்,  இந்தோ-இஸ்லாமிய பாணி கருவூலம், தானியங்கள் பாதுகாப்பு கட்டடம், யானைக் குளம் ஆகியவற்றுடன் மேற்கு நுழைவு வாயிலில், வேணு கோபாலசாமி கோவில், விஜயநகர மன்னர்கள் கட்டிய அரங்கநாதர் கோயில், கல்யாண மண்டபம், சதத்தல்லாகானின் பள்ளிவாசல் (1717-18), மகபத்கானின் பள்ளிவாசல் போன்றவையும் தொடர்ந்து நீர் வரக்கூடிய குளியல் தொட்டி,  ஒரு பெரிய பீரங்கி, கோட்டை அருகே கோயிலைச் சேர்ந்த சக்கரக்குளம் (நீர்த்தேக்கம்) ஆகியவை உ்ள்ளன.

## மேற்கோள்கள்

பகுப்பு:தமிழகக் கோட்டைகள்
பகுப்பு:விழுப்புரம் மாவட்டம்
1546

ஆண்டு **1546** (MDXLVI) பழைய யூலியன் நாட்காட்டியில் வெள்ளிக்கிழமையில் துவங்கிய ஒரு சாதாரண ஆண்டு ஆகும்.

## நிகழ்வுகள்
* ஏப்ரல் 20 &ndash; போர்த்துக்கீச இந்திய நகரமான தியூ மீது குசராத்து சுல்தான்களின் இரண்டாவது படையெடுப்பு ஆரம்பமானது. போர்த்துக்கீசர்களின் வெற்றியுடன் நவம்பர் 10 இல் முடிவுக்கு வந்தது.
* சூன் 7 &ndash; இங்கிலாந்துக்கும் பிரான்சிற்கும் இடையில் அமைதி உடன்பாடு ஏற்பட்டது. இத்தாலியப் போர் (1542–1546) முடிவுக்கு வந்தது.
* டிசம்பர் &ndash; திரித்துவக் கல்லூரி, கேம்பிறிஜ், இங்கிலாந்தின் எட்டாம் ஹென்றியினால் தொடங்கப்பட்டது.
* மைக்கலாஞ்சலோ உரோம் நகரின் புனித பேதுரு தேவாலயத்தின் பிரதம கட்டடக் கலைஞராகத் தேர்ந்தெடுக்கப்பட்டார்.
* மறைஞான சம்பந்தர் கமலாலய புராணத்தை எழுதினார்.
* என்றீக்கே என்றீக்கசு இந்தியா வந்தார்.

## பிறப்புகள்
* டிசம்பர் 14 &ndash; டைக்கோ பிராகி, தென்மார்க்கு வானியலாளர் (இ. 1601)

## இறப்புகள்
* பெப்ரவரி 18 &ndash; மார்ட்டின் லூதர், செருமனிய சமய சீர்திருத்தவாதி (பி. 1483)

## மேற்கோள்கள்
34டி/கேல்

**34டி/கேல்** (*34D/Gale*) என்பது வால்டெர் பிரடெரிக் கேல் (சிட்னி, ஆத்திரேலியா) 1927 ஆம் ஆண்டு சூன் 7 ஆம் நாள் சூரியக்குடும்பத்தில் கண்டறிந்த ஒரு காலமுறை வால்வெள்ளி ஆகும். இரண்டாவது முறையாக இவ்வால்வெள்ளி 1938 ஆம் ஆண்டு சூரியக்குடும்பத்தில் காட்சியளிக்கும் என்று கேல் கணக்கிட்டார். ஆனால் அவரால் அதைக் காணமுடியவில்லை. மறு கணக்கீட்டை மேற்கொண்ட லெனாண்ட் இ கன்னிங்காம் அதே ஆண்டின் பின்னாளில் இவ்வால்வெள்ளியைக் கண்டார்.

கணக்கீடுகளின்படி 1949 ஆம் ஆண்டு மீண்டும் காட்சிக்கு வரும் என்று எதிர்பார்க்கப்பட்டது. ஆனால் மீண்டும் இந்நட்சத்திரத்தைச் சூரியக்குடும்பத்தில் காண இயலவில்லை. இனிமேல் காணமுடியும் என்பதற்குரிய சாதகமான சூழலும் ஒருபோதும் காணப்படவில்லை. எனவே இவ்வால்வெள்ளியை இறந்த விண்மீன் என்ற வகையில் வகைப்படுத்தியுள்ளார்கள்.

## மேற்கோள்கள்

## வெளி இணைப்புகள்
* Orbital simulation from JPL (Java) / Horizons Ephemeris
* 34D at Kronk's Cometography 
* 34D at Kazuo Kinoshita's Comets
* 34D at Seiichi Yoshida's Comet Catalog

பகுப்பு:வால்வெள்ளிகள்
பகுப்பு:1927 நிகழ்வுகள்
2-மெத்தில்-2-பியூட்டீன்

**2-மெத்தில்-2-பியூட்டீன்** *(2-Methyl-2-butene)* என்பது C5H10 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். ஆல்க்கீன் வகை ஐதரோகார்பனான இச்சேர்மத்தை  2m2b என்றும் 2-மெத்தில்பியூட்-2-யீன் என்றும் அழைக்கிறார்கள். நிறமற்ற திரவமாகக் காணப்படும் இச்சேர்மம் நீரில் கரைவதில்லை. மாறாக, ஆல்ககால், ஈதர் போன்ற கரிமக் கரைப்பான்களில் கலக்கிறது.

## மேற்கோள்கள்

பகுப்பு:நீரகக்கரிமங்கள்
பகுப்பு:ஆல்க்கீன்கள்
மோசூர் முத்துமாரியம்மன் திருக்கோயில்

**மோசூர் முத்துமாரியம்மன் திருக்கோயில்** என்பது இந்தியாவின் தமிழ்நாடு மாநிலத்தில், ராணிப்பேட்டை மாவட்டம் அரக்கோணம் தாலுகா, மோசூர் கிராமத்தில் அமைந்துள்ள பழமை வாய்ந்த ஒரு இந்துக் கோயில் ஆகும். இது **குட்டைக்கரையம்மன் கோயில்** என்றும் அழைக்கப்படுகிறது.

### அம்மன் துதி

## தனி சன்னதி
முத்துமாரியம்மன் ஆலயத்தில் தவக்காளியம்மனுக்கு தனி சன்னதி அமைந்துள்ளது. சன்னதியின்  முன்பாக  பிள்ளையாரும், முருகனும் காட்சியளிக்கின்றனர்.

## வழிபாடுகள்
ஆலயத்திற்கு வரும் பக்தர்கள் மாவிளக்கு ஏற்றுதல், புடவை சாற்றுதல், தொட்டில் கட்டுதல் போன்ற வழிபாடுகள் செய்து வருகின்றனர்.  பௌர்ணமி மற்றும் அமாவாசை போன்ற நாட்களில் அபிஷேக அலங்காரம் நடைபெறுகிறது. இந்நாளில் பக்தர்கள் அதிகளவில் வருகை புரிகின்றனர்.

## திருவிழாக்கள்

### ஆடித்திருவிழா
ஆலயத்தில் ஆடி உற்சவத்திருவிழா வருடாந்தோறும் சிறப்பாக நடந்துவருகிறது. நாள்தோறும் சிறப்பு பூசைகளும், அலங்காரமும், முக்கியமாக ஆடி அமாவாசை அன்று இரவு அம்மனுக்கு ஊஞ்சல் உற்சவம் நடைபெற்றுவருகிறது.

ஆடி நான்காம் வாரம் ஞாயிற்றுக்கிழமையன்று  மலர் அலங்காரத்தில் அம்மன் திருவீதி உலாவானது நடைபெறும். இந்த நாளன்று பக்தர்கள் அம்மனுக்கு பொங்கல் படைத்தல், கூழ் வார்த்தல் போன்றவை நிகழ்த்திவருகின்றனர். ஆடி வெள்ளி நாட்களில் திரளான பக்தர்கள் வருகை புரிகின்றனர்.

### ஜாத்திரை திருவிழா

சித்திரை மாதத்தில் ஊர் சாட்டுதல் நிகழ்ந்து, ஏழு நாட்கள் நடைபெறும் திருவிழாவே ஜாத்திரை ஆகும். ஒரு வாரத்திற்கு அம்மன் கரகமானது ஊரைச் சுற்றி வரும். புதன்கிழமையன்று கிராமதேவி ஏரிக்கரை பொன்னியம்மன் ஆலயத்திலிருந்து கரகம் சிங்காரிக்கப்பட்டு பம்பை, உடுக்கை, மேளதாளத்தோடு பக்தர்கள் முத்துமாரியம்மன் ஆலயத்திற்கு வந்து சேருவர். சனிக்கிழமையன்று, இரவு நேர்த்திக்கடன் செய்யும் பக்தர்கள் வேப்பஞ்சலை செலுத்தி, கும்பச்சோறு படைத்து வழிபடுகின்றனர்.

## அம்மன் அலங்காரம்
அம்மனுக்கு பால்,தயிர், இளநீர் போன்றவை அபிஷேகத்திற்கும்,  மலர்கள் அம்மன் அலங்காரத்திற்கும் முக்கியப் பங்கு வகிக்கிறது.

## அருகிலுள்ள பழமையான கோவில்கள்
*அகத்தீஸ்வரர் கோவில்
*பொன்னியம்மன் கோவில்
*பச்சையம்மன் கோவில்
*திரௌபதியம்மன் கோவில்

## திருக்கோயிலுக்கு செல்லும் வழிகள்
சென்னை-அரக்கோணம் நெடுஞ்சாலைக்கு இடையே, திருவாலங்காடு ரயில் நிலையம் வழியாக கோயிலை சென்றடையலாம்.

சென்னை-அரக்கோணம் ரயில் நிலையத்திற்கு இடையே, மோசூர் ரயில் நிலையம் உள்ளது. அங்கிருந்து சுமார் 5 நிமிடம் நடை பயண தொலைவில் ஆலயம் அமைந்துள்ளது.

## கட்டிட பணிகள்
அருள்மிகு முத்துமாரியம்மன் திருக்கோயிலுக்கு வரும் பக்தர்கள் மற்றும் கிராம பொதுமக்களும் ஒன்றினைந்து கட்டிட வேலைப்பாடுகளை மென்மேலும் நடத்திவருகின்றனர்.அம்மனை குலதெய்வமாக கொண்ட சந்ததியினர் அம்மனை வழிபட்டுச்செல்கின்றனர்.

பகுப்பு:தமிழ்நாட்டிலுள்ள மாரியம்மன் கோயில்கள்
பகுப்பு:வேலூர் மாவட்டத்திலுள்ள அம்மன் கோயில்கள்
கவச உட்சட்டை

thumb|Depiction of a 13th-century Gambeson (Morgan Bible, fol. 10r)
[thumb|ஆடவர் கவச உட்சட்டை (கி.பி. 1660-1670). [சென்ட்ரால் அருங்காட்சியகம், நெதர்லாந்து.]]
**கவச உட்சட்டை** (**gambeson**, aketon, padded jack அல்லது arming doublet) என்பது தற்காப்பிற்காக தனியாகவோ, வலை அல்லது தகட்டு கவசத்தோடோ சேர்த்து அணியப்படும் ஓர் ஆடை. கவச உட்சட்டைகள் பல அடுக்காக துணியை தைக்கும் நுட்பத்தால் (quilting) உருவாக்கப்பட்டன. பொதுவாக, நாரிழை அல்லது கம்பளியிழை கொண்டு இதை உருவாக்குவர்.

## மேற்கோள்கள்

## வெளி இணைப்புகள்
* Metropolitan Museum of Art, New York City "The Function of Armor in Medieval and Renaissance Europe."
* How a man shall be armed for his ease when he shall fight on foot  a translation of the mid-fifteenth century treatise on armor, translated into modern English and accompanied by pictorial references.

பகுப்பு:நடுக்கால கவசங்கள்
பகுப்பு:மேற்கத்திய தகட்டுக் கவசங்கள்
ஆழ் கடல் நீர்

**ஆழ் கடல் நீர்** *(Deep ocean water)* என்பது புவியின் மேற்பரப்பில் காணப்படும் கடலின் ஆழத்தில் காணப்படும் குளிர்ச்சியான மற்றும் உப்பான தண்ணீரைக் குறிக்கும் பெயராகும். வெப்பத்தாலும் கரைந்துள்ள உப்பாலும் கடல்நீர் வேறுபடுகிறது. ஆழ் கடல் நீர் மற்றும் துருவப்பகுதியில் காணப்படும் நீரைவிட சூடான மேற்பரப்பு நீரானது பொதுவாக உப்பு மிகுந்த நீராக இருக்கும். துருவப்பகுதிகளில் இருக்கும் கடலின் மேற்பரப்பு நீரானது குளிர்ச்சியாகவும் புதியதாகவும் இருக்கும். சமுத்திரங்களில் உள்ள நீரின் மொத்த கன அளவில் சுமார் 90% அளவு தண்ணீர் ஆழ் கடல் நீராலானது ஆகும். ஆழ் கடல் நீர் மிகவும் குளிர்ச்சியான வெப்பநிலை , குறிப்பாக 0-3°செ வெப்பநிலை கொண்டதாகவும் 3.5% உப்புத்தன்மை மிகுந்ததாகவும் காணப்படுகிறது. கடலியல் அறிஞர்கள் உப்புத்தன்மையின் அளவை ஆயிரத்துக்கு முப்பத்தைந்து பகுதிகள் என்றும் ஆழ் கடல் நீரை ஆங்கிலச் சுருக்கெழுத்தில் DOW என்றும் குறிப்பிடுவர்

அவாய் இயற்கை ஆற்றல் ஆய்வகம் போன்ற தனிச்சிறப்பு மிக்க அமைவிடங்களில் சுமார் 9000 மீட்டர் அல்லது 3000 அடி ஆழத்திலிருந்து கடல்நீர் பூமியின் மேற்பரப்புக்கு கொண்டுவரப்படுகிறது. ஆய்வு, வணிகம் மற்றும் முன் தயாரிப்பு வணிக நடவடிக்கைகள் முதலிய காரணங்களுக்காகப் பயன்படுத்தப்படுகிறது. போதுமான துணை வெப்ப ஆழத்தில் கடல் நீரின் வெப்பநிலை வேற்பாடுகளை அளவிட்டு விவரிக்கவும் பொதுவாக  ஆழ் கடல் நீர் பயன்படுத்தப்படுகிறது.

ஆழ் கடல் நீரை பூமிக்கு மேலே கொண்டு வரும்பொழுது அதை பல்வேறு காரணங்களுக்காகப் பயன்படுத்தமுடியும். இந்நீரின் மிகமுக்கியமான பயன்படும் சொத்து அதன் வெப்பநிலை ஆகும். பூமியின் மேற்பரப்பில் காணப்படும் காற்று மற்றும் நீர் ஆகியன 3 பாகை செல்சியசு வெப்பநிலைக்கு மேலான வெப்பநிலையைக் கொண்டுள்ளன. ஆழ் கடல் நீர் மற்றும் மேற்பரப்பு நீர் இரண்டிற்குமிடையிலான இவ்வெப்பநிலை வேறுபாடு இவற்றிடையே உள்ள ஆற்றல் வேறுபாட்டையும் குறிப்பாகத் தெரிவிக்கிறது. இந்த ஆற்றல் மாறுவீதத்தைக் கட்டுப்படுத்தி மனிதர்களால் அறிவியல் மற்றும் பொறியியல் துறைகளில் திறம்பட பயன்படுத்தமுடியும். 
 
சுற்றுச்சூழல் பாதிப்பு இல்லாமலும், இயற்கை வழிமுறைகள் மூலமாகவும் ஆழ் கடல் நீர் ஆதாரங்களை பயன்பாட்டுக்குக் கொண்டுவரமுடியுமானால், தற்போதைய புதைபடிவ எரிபொருள் ஆதாரங்களின் மூலம் பெறப்படும் ஆற்றலை விட தூய்மையான மற்றும் புதுமையான ஆற்றல் உற்பத்திக்கு அடிப்படையாக  ஆழ் கடல் நீர்  விளங்கும் என்பதில் ஐயமேதுமில்லை.
 
காற்றைக் குளிர்விக்க ஆழ் கடல் நீரைப் பயன்படுத்துவது குளிர்ந்த நீரின் ஓர் எளிய பயன்பாடாகும். பாரம்பரியமாக குளிர்பதனிகளில் உபயோகிக்கப்படும் அமுக்கிகளுக்காகச் செலவழியும் மின்னாற்றல் சேமிக்கப்படுகிறது. மற்றொரு பயன்பாடு விலையுயர்ந்த உப்பு நீக்கும் பதிலாக இருக்க முடியும். குளிர்ந்த நீரில் ஈரப்பதம் மிக்க காற்று, ஒடுக்க முடிவுகள் சூழப்பட்ட ஒரு குழாய் கடந்து செல்லும் போது. ஆவி தூய நீர், மனிதர்கள் குடிக்க அல்லது பயிர் பாசனத்திற்கு ஏற்றது. இறுதியாக, பெருங்கடல் வெப்ப ஆற்றல் மாற்றத்திற்காக என்ற தொழில்நுட்பத்தை வழியாக, வெப்பநிலை வேறுபாடு மின்சாரம் மாறியது முடியும். உப்பகற்றல் எனப்படும் உப்பு மற்றும் பிற கனிமங்கள் கலந்த நீரிலிருந்து உப்பை நீக்கும் செயல்முறைக்கு  மாற்றாக ஆழ் கடல் நீரைப் பயன்படுத்தலாம். செயல்முறை உப்பகற்றல் எனப்படும். ஈரக்காற்று சூழ்ந்த குழாய்களின் வழியாகக் குளிர்ந்த நீர் செல்லும்போது ஆவிசுருங்குதல் நிகழ்கிறது. இந்நிகழ்வால் கிடைக்கும் தூய்மையான நீர் குடிநீர் மற்றும் விவசாயத்திற்கு ஏற்ற நீராக உள்ளது. வெப்பநிலை மாறுநிலையைப் பயன்படுத்தும் நவீனத் தொழில்நுட்பத்தால் கடல் வெப்ப ஆற்றல் மாற்றம் மின்னாற்றலாக மாற்றப்படுகிறது.

## மேற்கோள்கள்

பகுப்பு:கடலியல்
வலைக் கவசம்

thumb|வலை மற்றும் தகட்டை ஒன்றாக தறைத்து (riveted) செய்த கவசமான ''சிறா பாக்தர்''. இவ்வகை கவசங்கள் முகலாயர்கள் ஆண்ட இந்தியாவில் அறிமுகப்படுத்தப்பட்டது.
**வலைக்கவசம்** (ஆங்கிலம்: *Mail, மெயில்*) என்பது சிறிய உலோக வளையங்களை, ஒரே தோரணையில் பிணைக்கப்பட்ட வலை போன்ற அமைப்புடைய ஒரு வகைக் கவசமாகும்.

## பெயரிடுதல்
கால்சட்டையாக அணியும் வலைக்கவசத்தை ஆங்கிலத்தில் *ஷோஸ்,* என்றும் தலையில் முக்காடிட்டால் அதனை *காய்ஃப்* என்றும் அழைப்பர். கழுத்தை பாதுகாக்க தலைக் கவசத்திலிருந்து தொங்கும் வலையை *கேமெயில்* அல்லது *எவென்டெயில்* என்பர். முட்டி வரை நீளும் வலையாலான சட்டையை *ஓபெர்க்கு* என்றும், அதுவே தொடை வரை நீண்டிருந்தால் *ஓபெர்ஜியான்* எனப்படும். துணிக்கிடையில் உள்ள வலைக்கவசத்தை *ஜசெரன்ட்* என்று ஆங்கிலத்தில் குறிப்பிடப்படுகிறது.

இடைக்கால ஐரோப்பாவில், இடுப்பு வரை இருக்கும் சட்டையை *பையர்ணி* என்பர்.
### யப்பானிய வலைக்கவசம்
யப்பானில், வலைக்கவசம் *குசாரி* எனப்படும். அதன் பொருள் 'வலை' ஆகும்.

## விளைபயன்
வலைக்கவசம் வெட்டும் மற்றும் துளைக்கும் ஆயுதங்களுக்கு எதிரான ஸ்திரமான தடுப்பாக விளங்கியது. பொதுவாக, வலைக்கவசத்தின் திறன் நான்கு காரணிகளால் தீர்மானிக்கபடுகிறது: பிணைப்பின் வகை (தறைத்த, அல்லது உருக்கியிணைத்த), பிரயோகிக்கப்பட்ட பொருள் (இரும்பு, வெண்கலம், அல்லது எஃகு), நெசவு அடர்த்தி (நெருக்கமான நெசவை ஊடுருவ மெல்லிய ஆயுதம் தேவை), மற்றும் வளையத்தின் தடிமன் (1.02–1.63&nbsp;மி&#x2E;மீ&#x2E; தடிமன் கொண்ட கம்பி). வளையங்கள் சரியாக தறைக்காவிட்டால், ஈட்டிகளின் பலமான தாக்கத்தால் கவசத்தை ஊடுருவ முடியும்.

இக்கவசத்தின் நெகிழும் தன்மையால், அணிபவர் அடிக்கடி தாக்குதலுக்கு உள்ளாவார், இது மோசமான சிராய்ப்புகள் அல்லது எலும்பு முறிவுகளை ஏற்படுத்தும். இதனால் தலையைக் காக்க தனியாக ஒரு தலைக்கவசம் அணியவேண்டியிருக்கும். அதேபோல், கதாயுதம் மற்றும் போர் சுத்தியல் போன்று கூரற்ற ஆயுதங்களின் தாக்கம் கவசத்தை ஊடுருவாமலே அணிபவரை பாதிக்கும்.

## படிமை

படிமம்:Kusari tabi.JPG|ஈடோவின் 1880-களின் யப்பானிய (சாமுராய்) வலைக் காலுறை அல்லது *குசாரி டாபி*.
படிமம்:Kusari katabira 6.JPG|ஈடோ காலத்தின் யப்பானிய வலைச் சட்டை அல்லது *குசாரி கட்டபிறா*.
படிமம்:Kusari kote.JPG|ஈடோ காலத்தின் யப்பானிய (சாமுராய்) வலைக் கையுறை அல்லது *குசாரி ஹான் கோட்டே*.
படிமம்:Rriveted kusari kote.jpg|யப்பானிய தறைத்த வலைக்கவசத்தின் அரிய உதாரணம்.
படிமம்:Kusari examples.JPG|ஈடோ காலத்து யப்பானிய (சாமுராய்) *குசாரி*.
படிமம்:Eastern riveted armor 1.JPG|17-ஆம் நூற்றாண்டு, முகலாயரின் தறைத்த வலைக்கவசம் *சிறா பாக்தர்*.
படிமம்:Eastern riveted armor hood.JPG|முகலாயரின் தறைத்த வலை முக்காடான *குல்லா சிறா*.
படிமம்:Indian theta or bar link mail 1.jpg|இந்திய *தேட்டா* இணைப்பு அல்லது கம்பித்தடுப்பு இணைப்பு (வலை) கவசம், 17-ஆம் நூற்றாண்டு.
படிமம்:Ottoman krug front plate, detail view.jpg|ஓட்டோமான் தறைத்த வலைக்கவசம், 16-ஆம் நூற்றாண்டு.
European riveted mail hauberk, close up view.jpg|ஐரோப்பிய ஆப்பு தறைத்த வலைக்கவசம், வளையங்களின் இருபக்கமும்.


## மேலும் பார்க்க

* தகடுபதித்த வலைக்கவசம்
*கவச உட்சட்டை
* செதில் கவசம்
* பின்னல் கவசம்

## மேற்கோள்கள்

பகுப்பு:நடுக்கால கவசங்கள்
பகுப்பு:உடற்கவசங்கள்
அனிசில் ஆல்ககால்

**அனிசில் ஆல்ககால்** *(Anisyl alcohol)* என்பது CH3OC6H4CH2OH அல்லது C8H10O2 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். 4-மெத்தாக்சிபென்சைல் ஆல்ககால் என்றும் அழைக்கப்படும் இச்சேர்மம் நிறமற்ற ஒரு திரவமாகும். நறுமணமாகவும் மற்றும் நறுமணமூட்டியாகவும் அனிசில் ஆல்ககால் பயன்படுத்தப்படுகிறது. இயற்கையாகத் தோன்றும் இச்சேர்மத்தை அனிசால்டிகைடு சேர்மத்தை ஒடுக்கவினைக்கு உட்படுத்தியும் தயாரிக்கலாம்.

## மேற்கோள்கள்

பகுப்பு:முதன்மை ஆல்ககால்கள்
பகுப்பு:அரோமாட்டிக் ஆல்ககால்கள்
ராமகிரி

**ராமகிரி** *(Ramagiri)* என்பது இந்தியாவின் ஆந்திரப் பிரதேச மாநிலத்திலுள்ள அனந்தபூர் மாவட்டத்தில் இருக்கும் ஒரு கிராமம் மற்றும் மண்டலமாகும். 

ஒரு காலத்தில் ஆந்திரப்பிரதேச மாநிலத்தில் அதிகளவு தங்கம் கிடைப்பதில் இரண்டாவது இடம்பெற்றிருந்த ராமகிரி தற்பொழுது காற்றாலை மின்னுற்பத்தியாலும் அறியப்படுகிறது.

## புவியியல் அமைப்பு
 
14.3000° வடக்கு 77.5000° கிழக்கு என்ற அடையாள ஆள்கூறுகளில் ராம்கிரி கிராமம் பரவியுள்ளது. மேலும் கடல்மட்டத்தில் இருந்து சராசரியாக் 516 மீட்டர்கள் உயரத்தில் இந்நகரம் உள்ளது.

## மக்கள்தொகையியல்

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி: ராமகிரி மண்டலத்தில் 6470 குடும்பங்களைச் சேர்ந்த 31,474 பேர் வாழ்ந்துள்ளனர். மொத்த மக்கள் தொகையில் 16,269 பேர் ஆண்கள் மற்றும் 15,205 பேர் பெண்கள் ஆவர். 4,199 பேர் ஆறு வயதுக்கு உட்பட்டவர்களாக இருந்தனர். அவர்களில் 2,173 பேர் சிறுவர்கள் மற்றும் 2,026 பேர் சிறுமிகள் ஆவர். கல்வியறிவு பெற்றவர்கள்  எண்ணிக்கை மொத்தமாக 15,226 பேராகவும் இருந்தது. 

இந்திய நாட்டின் 2011 ஆம் ஆண்டு மக்கள் தொகைக் கணக்கெடுப்பின்படி ராமகிரி கிராமத்தின் மக்கள் தொகை 3,778 ஆக இருந்தது. இம்மொத்த மக்கள் தொகையில் 1,933 பேர் ஆண்கள் மற்றும் 1,845 பேர் பெண்கள் ஆவர். 369 பேர் ஆறு வயதுக்கு உட்பட்டவர்களாக இருந்தனர். அவர்களில் 189 பேர் சிறுவர்கள் மற்றும் 180 பேர் சிறுமிகள் ஆவர்.

## கிராமப்பஞ்சாயத்துகள்

ராமகிரி மண்டலத்தில் பின்வரும்  கிராமப் பஞ்சாயத்துகள் இடம்பெற்றுள்ளன.
#போலிபள்ளி
#குண்டிமாடி
#காந்தெமாரி
#ராமகிரி
#நாசனகோட்டா
#எம்.சி.பள்ளி
#கொண்டாபுரம்
#பேரூரு
#தப்பார்லபள்ளி

## மேற்கோள்கள்

பகுப்பு:ஆந்திரப் பிரதேசம் மாநிலத்திலுள்ள ஊர்களும் நகரங்களும்
பகுப்பு:அனந்தபூர் மாவட்டம்
1547

ஆண்டு **1547** (MDXLVII) பழைய யூலியன் நாட்காட்டியில் சனிக்கிழமையில் துவங்கிய ஒரு சாதாரண ஆண்டு ஆகும்.

## நிகழ்வுகள்
* ஜனவரி 16 &ndash; நான்காம் இவான் உருசியாவின் முதலாவது சார் மன்னனாக முடிசூடினான்.
* ஜனவரி 28 &ndash; இங்கிலாந்தின் மன்னனாக ஆறாம் எட்வர்டு தேர்ந்தெடுக்கப்பட்டான்.
* பெப்ரவரி 20 &ndash; ஆறாம் எட்வர்டின் முடிசூட்டு விழா வெஸ்ட்மின்ஸ்டர் மடத்தில் நடைபெற்றது.
* மார்ச் 31 &ndash; இரண்டாம் என்றி பிரான்சின் மன்னனாக முடிசூடினான்.
* ஏப்ரல் 4 &ndash; இங்கிலாந்தின் எட்டாம் ஹென்றியின் மனைவி கேத்தரின் பார் இரகசியமாக தோமசு சீமோரைத் திருமணம் புரிந்தார்.
* ஆகஸ்டு 13 &ndash; பிரிட்டனி மாநிலம் பிரான்சுடன் இணைந்தது.

## பிறப்புகள்
* செப்டம்பர் 29 &ndash; மிகெல் தே செர்வாந்தேஸ், எசுப்பானிய எழுத்தாளர் (இ. 1616)

## இறப்புகள்
* சனவரி 28 &ndash; இங்கிலாந்தின் எட்டாம் ஹென்றி (பி. 1491)
* டிசம்பர் 2 &ndash; எர்னான் கோட்டெஸ், எசுப்பானிய நாடுபிடிப்பாளர் (பி. 1485)
* மீராபாய், ராஜ்புத்ர இளவரசி (பி. 1498)

## மேற்கோள்கள்
1548

ஆண்டு **1548** (MDXLVIII) பழைய யூலியன் நாட்காட்டியில் ஞாயிற்றுக்கிழமையில் துவங்கிய ஒரு நெட்டாண்டு ஆகும்.

## நிகழ்வுகள்
* ஏப்ரல் 1 &ndash; போலந்து, லித்துவேனியாவின் மன்னனாக சிஜிசுமண்டு இரண்டாம் ஆகுஸ்தசு முடிசூடினான்.
* சூலை 7 &ndash;  5 அகவை கொண்ட ஸ்காட்லாந்தின் முதலாம் மேரி, பிற்காலத்தின் பிரான்சின் இரண்ட்ஃபாம் பிரான்சிசுக்கு மணவுறுதி செய்யும் ஒப்பந்தம் இசுக்கொட்லாந்துக்கும் பிரான்சிற்கும் இடையில் கையெழுத்தானது.
* அக்டோபர் 20 &ndash; பொலிவியாவின் லா பாஸ் மாநகரம் உருவானது.
* டிசம்பர் &ndash; சியாம் தவோய் மீது தாக்குதலை நடத்தியது. பர்மிய-சியாம் போர் (1548–49) ஆரம்பமானது.
* புனிதர் பிரான்சிசு சேவியர் மன்னார் வந்து சேர்ந்தார். பின்னர் யாழ்ப்பாணம் சென்று அரசனைச் சந்தித்தார். காலி, கண்டி மற்றும் பல இடங்களுக்கும் சென்றார்.
* திருக்குருகை மான்மியம் அரங்கேறியது.

## பிறப்புகள்
* கியோர்டானோ புரூணோ, இத்தாலிய வானியலாளர், மெய்யியலாளர்  (இ. 1600)

## இறப்புகள்

## மேற்கோள்கள்
வச்சிரகரூர்

வச்சிரகரூர் (Wajrakarur) என்பது இந்தியாவின் ஆந்திரப் பிரதேச மாநிலத்திலுள்ள அனந்தபூர் மாவட்டத்தில் இருக்கும் ஒரு நகரம் மற்றும் மண்டலமாகும். 

## புவியியல் அமைப்பு

15.0167° வடக்கு 77.3833° கிழக்கு என்ற அடையாள ஆள்கூறுகளில் வச்சிரகரூர் நகரம் பரவியுள்ளது.மேலும் கடல்மட்டத்தில் இருந்து சராசரியாக் 447 மீட்டர்கள் உயரத்தில் இந்நகரம் உள்ளது.
 
## மக்கள்தொகையியல்

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி வச்சிரகரூர் நகரத்தின் மக்கள்தொகை 7482 ஆகும். மொத்த மக்கள் தொகையில் 3,815 பேர் ஆண்கள் மற்றும் 3,667 பேர் பெண்கள் ஆவர்.

## கிராமப்பஞ்சாயத்துகள்

வச்சிரக்கரூர் மண்டலத்தில் பின்வரும் 16 கிராமப் பஞ்சாயத்துகள் இடம்பெற்றுள்ளன.
#வச்சிரகரூர்
#கஞ்சிகுண்டா
#தட்ரகல்
#பாண்டிகுண்டா
#வி.பி.பி. தண்டா
#வெங்கட்டம்பள்ளி
#யே ராம்புரம்
#கமலபாடு
#கல்யபாளையம்
#கொனகொண்டலா
#சயாபுரம்
#ஓதூர்
#பியாபிளி
#பி.சி.கொத்தகோட்டா
#கடமலகுண்டா
#ரகுலபாடு

## மேற்கோள்கள்

பகுப்பு:ஆந்திரப் பிரதேசம் மாநிலத்திலுள்ள ஊர்களும் நகரங்களும்
பகுப்பு:அனந்தபூர் மாவட்டம்
துசார் காந்தி

**துசார் காந்தி** (Tushar Arun Gandhi சனவரி 7, 1960) என்பவர் மகாத்மா காந்தியின் கொள்ளுப் பெயரனும், காந்தி அடிகளின் மகன் மணிலால் காந்தியின் பெயரனும், அருண் காந்தியின் மகனும் ஆவார். 2005 ஆம் ஆண்டில் தண்டி யாத்திரை என்ற மகாத்மா காந்தி நிகழ்த்திய அறப்போராட்டம் 75 ஆண்டுகள் நிறைவடைந்ததை ஒட்டி மீண்டும் அந்நிகழ்வை நடத்திக்காட்டினார்.

சிச்ரி- ஐஎஸ்பி என்ற நிறுவனத்துக்கு நல்லெண்ணத் தூதராக இருந்தார். மகாத்மா காந்தி அறக்கட்டளையை நிருவாகம் செய்து வருகிறார். ஆத்திரேலியா இந்தியா கிராம முன்னேற்ற அறக்கட்டளை தலைவராக உள்ளார்.
ஐக்கிய நாடு அவையின் உறுப்பாகச் செயல்படும் இம்சாம் என்னும் அமைப்புடன் இணைந்து செயல்படுகிறார். இவ்வமைப்பு குழந்தைகளின் ஊட்டச் சத்துக் குறைபாட்டை நிவர்த்தி செய்யப் பாடுபடும் அமைப்பு ஆகும்.

ஒரு வணிக நிறுவனத்தில் மகாத்மா காந்தியின் உருவப்படத்தை வணிக விளம்பரம் செய்ய துசார் முயன்றபோது அதற்கு எதிர்ப்பு 
வலுத்த காரணத்தினால் அம்முயற்சியைக் கைவிட்டார்.

'காந்தியைக் கொல்வோம்' என்ற ஓர் ஆங்கில நூலில் காந்தி சுடப்பட்டு கொல்லப்பட்ட சூழ்நிலைகளையும் காரணங்களையும் விரிவாக 
எழுதியுள்ளார்.

## சான்றாவணம்

பகுப்பு:சமூக சேவகர்கள்
பகுப்பு:வாழும் மக்கள்
பகுப்பு:1960 பிறப்புகள்
பகுப்பு:காந்தியவாதிகள்
பகுப்பு:மகாத்மா காந்தி குடும்பம்
மந்துவா வீடுகள்

**மந்துவா வீடுகள்** (*Manduva Logili*) என்பவை இந்தியாவின் ஆந்திரப் பிரதேச மாநிலத்தில் உள்ள பாரம்பரிய வீட்டுவகையாகும். இவை பல அறைகளுடன் பெரியதாக பெரிய கூட்டுக் குடும்பத்துக்கு ஏற்றதாக, 1950 மற்றும் 1960 காலகட்டத்திற்கு முன் கட்டப்பட்ட வீடுகள் ஆகும். இவ்வகை வீடுகள் ஆந்திராவின் கிழக்கு கோதாவரி , மேற்கு கோதாவரி , குண்டூர் , நெல்லூர் , விசயநகர மாவட்டம் கடப்பா மாவட்டம் ஆகிய மாவட்டங்களின் கிராமப்புறங்களில்  இன்றும் காணப்படுகின்றன. 

## கட்டுமானம்
பல அறைகள் கொண்ட மிகப் பெரிய வீடுகளாக மந்துவா வீடுகள் இருந்துள்ளன. முன்புறம் வசதியான வராண்டா தேக்கு மரத் தூண்களுடன் கம்பீரத் தோற்றம் கொண்டவை.  வீடுகளின் சுவர்கள் சாந்துமண் கொண்டோ அல்லது சுட்ட செங்கற்கள் கொண்டோ கட்டப்பட்டுள்ளன. வீட்டின் கூரைகள் அமைக்க ரோஸ்வுட்,  தேக்கு மரம் ஆகியவற்றை உத்திரங்களாக பயன்படுத்தி . அதன்மேல் சிவப்பு ஓடுகள் வேயப்பட்டுள்ளன. வராண்டாவைத் தாண்டியதும் வீட்டின் உள்ளே நடுவில் விசாலமான வரவேற்பறை (முற்றம்) அதை ஒட்டி  நான்கு திசைகளிலும் பலவகையான பல விசாலமான அறைகள் இருக்கும்.  வீட்டின் கூரையைப் பல இராட்சத மரத் தூண்கள் தாங்கி நிற்கும்.  மையத்தில் உள்ள வரவேற்பறையில் காற்று, ஒளி ஆகியவை வர வசதியாக கூரை வேயப்படாமல் இருக்கும். மழைக்காலத்தில் முற்றத்தில் நீர் விழும் இடத்தில் தொட்டி அமைக்கப்பட்டிருக்கும். அதிலிருந்து  நீர் வெளியேற வடிகால் வசதி செய்யப்பட்டிருக்கும். சில மந்துவா வீடுகளில் திறந்த முற்றம் இருக்காது. அதற்கு பதில் மையத்தில் வழியும் நீரை வெளியேற்ற குழாய் அமைக்கப்பட்டிருக்கும்.

## பராமரிப்பு
மந்துவா வீடுகள் அடிக்கடி கறையான்களால் பாதிக்கப்படுகின்றன இதனால் இந்த வீடுகளைப் பராமரிக்க நிறைய செலவு செய்ய வேண்டியதாகிறது. மேலும் காடுகள் தொடர்பான சட்டங்களில் உள்ள இறுக்கத்தினால், மந்துவா வீடுகளின் சிறப்பு அம்சமான பிரம்மாண்டமான மரத்தூண்கள் கிடைப்பது  கிட்டத்தட்ட சாத்தியமற்றதாக உள்ளது.

## தற்போதைய நிலை
இன்றைய காலகட்டத்தில் நகரமயமாதல் கூட்டுக் குடும்ப சிதைவு ஆகியவற்றால்  மாந்துவா வீடுகள் உருவாக்கப்படுவது குறைந்து வருகின்றன. ஆனால் இம்மாதிரியான வீடுகளின் மாதிரியாக கொண்ட வீடுகள் உருவாக்கப்படுகின்றன.﻿﻿﻿﻿﻿﻿

## குறிப்புகள்

பகுப்பு:வீட்டு வகைகள்
பகுப்பு:ஆந்திரப் பிரதேசம்